Ritratt: Muntaġġ / Facebook .td_uid_2_618239dd5bb8e_rand.td-a-rec-img{text-align:left}.td_uid_2_618239dd5bb8e_rand.td-a-rec-img img{margin:0 auto 0 0} L-eks preżentatur u attur Joe Bartolo llum qed jiċċelebra 65 sena miżżewweġ lil Jane. Iżżewġu bħal-lum it-3 ta' Novembru tal-1956. Joe u Jane għandhom tliet ulied, Richard, Noel u Suzanne u huma bużnanniet ta' 6. "Grazzi lill-mara tiegħi Jane għall-għajnuna li dejjem hi offriet meta kelli bżonn. Is-sigriet ta' dan iż-żmien kollu hu li dejjem ikkoperajna flimkien u l-imħabba li dejjem offrejna lil xulxin flimkien ukoll ma' uliedna," ikkummenta Joe, li huwa vuċi familjari mas-segwaċi tal-istazzjon One Radio. Apparti mal-istazzjon One Radio Joe Bartolo kien għamel 41 sena impjegat mar-Redifussion, Xandir Malta, Radju Malta u PBS. Kien record librarian, producer ta' radjudrammi, part time announcer u preżentatur ma' One Radio b'mużika Country mal-kollega Leslie Gladwish għal dawn l-aħħar 35 sena. Lil Joe nafuh ukoll bħala attur f'diversi produzzjonijiet bħal Meta Morna tal-Mellieħa, L-ewwel Jien, Min Ifassal Min Iġarrab, Qalbinnies, Issa Naraw, Dun Benit, Ipokriti, Tgħanniqa u Kurrenti. Nawguraw lil Joe u lil Jane l-isbaħ xewqat għal dan il-jum u għal aktar snin ta' mħabba. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_618239dd5c335_rand.td-a-rec-img{text-align:left}.td_uid_3_618239dd5c335_rand.td-a-rec-img img{margin:0 auto 0 0}